smcproject/ml-wiki-sentences huggingface dataset:
എന്നാൽ നാഗവല്ലിക്ക് തൊട്ടടുത്തു താമസിക്കുന്ന  രാമനാഥൻ എന്ന നർത്തകനുമായുള്ള ഇഷ്ടമറിയുന്ന കാരണവർ നാഗവല്ലിയെ വെട്ടിക്കൊല്ലുന്നു.
പ്രതികാരദാഹിയായ ആത്മാവായി മാറുന്ന നാഗവല്ലിയെ ഒരു മന്ത്രവാദി തെക്കിനിയിൽ ബന്ധിച്ചു.
പഴംകഥകളും യക്ഷിക്കഥകളും തന്റെ മുത്തശ്ശിയിൽ നിന്ന് കേട്ടുവളർന്ന ഗംഗ, നാഗവല്ലിയുടെ ഈ കഥ മനസ്സിലാക്കുന്നു.
തുടക്കത്തിൽ നാഗവല്ലിയോട് തോന്നുന്ന സഹതാപം (സിമ്പതി) പിന്നെ ഒരുതരം തന്മയീഭാവം (എമ്പതി) ആയി മാറുന്നു.
ഗംഗ, നാഗവല്ലിയുടെ കഥാപാത്രത്തിലേക്ക്  രൂപാന്തരം പ്രാപിക്കുമ്പോൾ  തന്റെ ഭർത്താവ് നകുലൻ, പഴയ  ക്രൂരനായ  ആ കാരണവരാവുകയാണ് ഗംഗയുടെ മനസ്സിൽ.
അയൽക്കാരനായ മഹാദേവൻ രാമനാഥനായും മാറുന്നു.
ആക്രമ സംഭവങ്ങളുടെ ഉറവിടം കൃത്യമായി തിരിച്ചറിഞ്ഞ സണ്ണി, ക്രൂരനായ തമ്പിയെ കൊല്ലാനനുവദിച്ചാൽ ഗംഗയുടെ ശരീരത്തിൽ നിന്ന് ഒഴിഞ്ഞ് പോകണമെന്ന് നാഗവല്ലിയെ ബോധ്യപ്പെടുത്തുന്നു.
അദ്ദേഹം നകുലനെ ആ പഴയ കാരണവരായി വേഷമിടീക്കുന്നു.
നിർണ്ണായകമായ ഒരു ഘട്ടത്തിൽ, തന്ത്രപൂർവം നകുലനു പകരം കാരണവരുടെ ഒരു പാവയെ മാറ്റിവെച്ച് നാഗവല്ലിക്ക് അവളുടെ സങ്കൽപ്പത്തിലുള്ള ശത്രുവിനെ വധിക്കാനവസരം നൽകുന്നു.
താൻ പ്രതികാരം ചെയ്തുവെന്ന് ഗംഗയിലുള്ള നാഗവല്ലിയെ തെറ്റിദ്ധരിപ്പിച്ചുകൊണ്ട് ഗംഗയെ തന്റെ ഈ മാനസിക നിലയിൽ നിന്ന് മോചിപ്പിക്കുന്നതാണ് കഥയുടെ അന്ത്യം.
അഭിനേതാക്കൾ മോഹൻലാൽ – ഡോ. സണ്ണി ജോസഫ് സുരേഷ് ഗോപി - നകുലൻ ശോഭന – ഗംഗ, നാഗവല്ലി തിലകൻ – ബ്രഹ്മദത്തൻ നമ്പൂതിരിപ്പാട് നെടുമുടി വേണു – തമ്പി വിനയ പ്രസാദ് – ശ്രീദേവി ഇന്നസെന്റ് – ഉണ്ണിത്താൻ കെ.പി.എ.സി. ലളിത – ഭാസുര സുധീഷ് – ചന്തു കുതിരവട്ടം പപ്പു – കാട്ടുപ്പറമ്പൻ ഗണേശ് കുമാർ – ദാസപ്പൻകുട്ടി ശ്രീധർ – മഹാദേവൻ രുദ്ര – അല്ലി സംഗീതം
ബിച്ചു തിരുമല , മധു മുട്ടം , വാലി എന്നിവർ എഴുതിയ ഗാനങ്ങൾക്ക് സംഗീതം പകർന്നത് എം.ജി. രാധാകൃഷ്ണൻ ആണ്.
ജോൺസൺ ആണ് ചിത്രത്തിന്റെ പശ്ചാത്തലസംഗീതം ഒരുക്കിയത്.
"അക്കുത്തിക്കുത്താനക്കൊമ്പിൽ" ബിച്ചു തിരുമല ജി. വേണുഗോപാൽ , മോഹൻലാൽ , കെ.എസ്. ചിത്ര , സുജാത മോഹൻ 2.
"വരുവാനില്ലാരുമിന്നൊരുനാളും" (രാഗം: ഹരികാംബോജി ) മധു മുട്ടം കെ.എസ്. ചിത്ര 3.
"പഴം തമിഴ് പാട്ടിഴയും" (രാഗം: ആഹരി ) ബിച്ചു തിരുമല കെ.ജെ. യേശുദാസ് 4.
"പലവട്ടം പൂക്കാലം" മധു മുട്ടം കെ.ജെ. യേശുദാസ് 5.
"ഒരു മുറൈ വന്തു പാർത്തായോ" (രാഗം: കുന്തരവരാളി) വാലി , ബിച്ചു തിരുമല കെ.എസ്. ചിത്ര , കെ.ജെ. യേശുദാസ് 6.
"ഒരു മുറൈ വന്തു പാരായോ" (രാഗം: ആഹരി ) വാലി സുജാത മോഹൻ 7.
"വരുവാനില്ലാരുമീ വഴിയെ" (രാഗം: ഹരികാംബോജി ) മധു മുട്ടം കെ.എസ്. ചിത്ര 8.
"കുംഭം കുളത്തിൽ" ബിച്ചു തിരുമല കെ.ജെ. യേശുദാസ് 9.
"ഉത്തുംഗശൈലം" ബിച്ചു തിരുമല സുജാത മോഹൻ അണിയറ പ്രവർത്തകർ ഛായാഗ്രഹണം: വേണു ചിത്രസംയോജനം: ടി.ആർ. ശേഖർ രണ്ടാം യൂണിറ്റ് സംവിധായകർ: പ്രിയദർശൻ , സിദ്ദിഖ്-ലാൽ , സിബി മലയിൽ രണ്ടാം യൂണിറ്റ് ഛായാഗ്രാഹകർ: ആനന്ദക്കുട്ടൻ , സണ്ണി ജോസഫ് പ്രൊഡക്ഷൻ മാനേജർ: എ. കബീർ, രാജൻ കുന്നംകുളം പ്രൊഡക്ഷൻ കൺട്രോളർ: ബാബു ഷാഹിർ പ്രൊഡക്ഷൻ എക്സിക്യൂട്ടീവ്: പി.എ. ലത്തീഫ് അസിസ്റ്റന്റ് ഡയറക്ടർ: ജയസൂര്യ അസോസ്സിയേറ്റ് ഡയറക്ടേഴ്സ്: ഷാജിൻ, ബിജു കല: മണി സുചിത്ര വസ്ത്രാലങ്കാരം: വേലായുധൻ കീഴില്ലം ചമയം: പി.എൻ. മണി നൃത്തം: കുമാർ-ശാന്തി വാർത്താപ്രചരണം: വാഴൂർ ജോസ് സ്റ്റിൽസ്: സൂര്യാ ജോൺ ഡിസൈൻസ്: സാബു കൊളോണിയ ശബ്ദം നൽകിയവർ: ഭാഗ്യലക്ഷ്മി , ദുർഗ്ഗ, ആനന്ദവല്ലി , അമ്പിളി പുരസ്കാരങ്ങൾ ദേശീയ ചലച്ചിത്രപുരസ്കാരം 1993 മികച്ച ജനപ്രിയ ചിത്രം മികച്ച നടി – ശോഭന കേരളസംസ്ഥാന ചലച്ചിത്രപുരസ്കാരം 1993 മികച്ച ജനപ്രിയ ചിത്രം മികച്ച നടി – ശോഭന മികച്ച ചമയം – പി.എൻ. മണി വിവാദങ്ങൾ
ചിത്രത്തിലെ അഭിനയത്തിനു ശോഭനയ്ക്ക് മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചു.
പക്ഷേ, ചിത്രത്തിൽ ശോഭനയ്ക്കു വേണ്ടി ശബ്ദം നൽകിയിരിക്കുന്നത് ഡബ്ബിംഗ് ആർട്ടിസ്റ്റുകളായ ഭാഗ്യലക്ഷ്മിയും (ഗംഗ), ദുർഗ്ഗയുമാണ് (നാഗവല്ലി).
മണിച്ചിത്രത്താഴിലെയും മറ്റ് റീമേക്കുകളിലെയും കഥാപാത്രങ്ങൾ മണിച്ചിത്രത്താഴ് (1993) ആപ്തമിത്ര (2004) ചന്ദ്രമുഖി (2005) രാജ്‌മൊഹോൽ (2005) ഭൂൽ ഭുലായിയാ (2007) മലയാളം കന്നഡ തമിഴ് തെലുഗു (Dubbed) ബംഗാളി ഹിന്ദി ഡോ. സണ്ണി ജോസഫ് ( മോഹൻലാൽ ) ഡോ. വിജയ് ( വിഷ്ണുവർധൻ (നടൻ) ) ഡോ. ശരവണൻ ( രജനീകാന്ത് ) ഡോ. ഈശ്വർ (രജനീകാന്ത്) ഡോ. അഗ്നി ( പ്രോസഞ്ജിത് ചാറ്റർജി ) ഡോ. ആദിത്യ ശ്രീവാസ്തവ് ( അക്ഷയ് കുമാർ ) നകുലൻ ( സുരേഷ് ഗോപി ) രമേഷ് ( രമേഷ് അരവിന്ദ് ) സെന്തിൽനാഥൻ ( പ്രഭു (നടൻ) ) കൈലാഷ് ( പ്രഭു (നടൻ) ) സുമിത് ( അഭിഷേക് ചാറ്റർജി ) സിദ്ധാർത്ത് ചതുർവേദി ( ഷിനി അഹുജ ) ഗംഗ ( ശോഭന ) ഗംഗ ( സൗന്ദര്യ ) ഗംഗ സെന്തിൽനാഥൻ ( ജ്യോതിക ) ഗംഗ കൈലാഷ് (ജ്യോതിക) ദേബശ്രീ ( അനു ചാധരി ) അവ്നി ( വിദ്യാ ബാലൻ ) ശ്രീദേവി ( വിനയ പ്രസാദ് ) സൗമ്യ ( പ്രേമ ) ദുർഗ ( നയൻതാര ) ദുർഗ (നയൻതാര) മാലിനി ( രചന ബാനർജി ) രാധ ( അമീഷ പട്ടേൽ ) ഉണ്ണിത്താൻ ( ഇന്നസെന്റ് ) മുകുന്ദ ( ദ്വാർകിഷ് ) മുരുകേശൻ ( വടിവേലു ) ബസവയ്യ (വടിവേലു) മാണിക് ( സുഭാഷിഷ് മുഖർജി ) ബതുശങ്കർ ഉപാധ്യായ് ( പരേഷ് റാവൽ ) അവലംബം പുറത്തേക്കുള്ള കണ്ണികൾ മണിച്ചിത്രത്താഴ് ഇന്റർനെറ്റ് മൂവി ഡാറ്റാബേസിൽ മണിച്ചിത്രത്താഴ് – മലയാളസംഗീതം.
ലാൽ ഇംഗ്ലീഷ് വിലാസം https://ml.wikipedia.org/wiki/Lal
തെന്നിന്ത്യൻ ചലച്ചിത്രനടനും തിരക്കഥാകൃത്തും സംവിധായകനും നിർമാതാവും വിതരണക്കാരനുമാണ് ലാൽ .
മിമിക്രിയിലൂടെ കലാരംഗത്ത് എത്തിയ ലാൽ കൊച്ചിൻ കലാഭവന്റെ മിമിക്സ് പരേഡിലൂടെ ശ്രദ്ധപിടിച്ചുപറ്റി.
മിമിക്രിയിലെ സഹപ്രവർത്തകനായ സിദ്ദിഖുമൊത്ത് ചലച്ചിത്രസംവിധാനരംഗത്തെത്തിയ സിദ്ദിഖ്-ലാൽ കൂട്ടുകെട്ടിന്റെ എല്ലാ ചിത്രങ്ങളും വൻ‌വിജയങ്ങളായിരുന്നു.
തുടർന്ന് നിർമ്മാണരംഗത്തും അഭിനയരംഗത്തും ശ്രദ്ധപതിപ്പിച്ച ലാൽ പടിപടിയായി വളർന്ന് ഇന്ന് മലയാളചലച്ചിത്രരംഗത്തെ മുൻനിര വ്യവസായികളിൽ ഒരാളാണ്.
അഭിനേതാവ് എന്ന നിലയിൽ തമിഴ് സിനിമയിലും സജീവസാന്നിധ്യമറിയിക്കുന്നു.
മലയാളത്തിൽ ഏറ്റവുമധികം ചലച്ചിത്രസംഘടനകളിൽ അംഗത്വമുള്ള അപൂർവം ചിലരിൽ ഒരാളെന്ന സവിശേഷതയും ലാലിന് സ്വന്തം.
കലാപാരമ്പര്യമുള്ള കുടുംബത്തിൽനിന്നാണ് ലാലിന്റെ വരവ്.
പിതാവ്‌ പോൾ കൊച്ചിൻ കലാഭവനിലെ തബല അദ്ധ്യാപകനായിരുന്നു.
പിതാവിനൊപ്പം കലാഭവനിൽ ഇടയ്ക്കിടെ സന്ദർശനം നടത്തിയിരുന്ന ലാൽ പിൽക്കാലത്ത്‌ തബല പഠിക്കുന്നതിന് അവിടെ ചേർന്നു.
പോൾ-ഫിലോമിന ദമ്പതികളുടെ നാലുമക്കളിൽ മൂത്തവനാണ് മൈക്കിൾ എന്ന ലാൽ.
കലാഭവൻ കേരളത്തിനു പരിചയപ്പെടുത്തിയ മിമിക്സ്‌ പരേഡ്‌ എന്ന ചിരിവിരുന്നിന്റെ ആദ്യ പതിപ്പിൽ അണിനിരന്ന കലാകാരൻമാരിൽ ലാലും ഉണ്ടായിരുന്നു.
സിനിമയിൽ തിരക്കഥാകൃത്ത്, സഹസംവിധായകൻ, സംവിധായകൻ, നടൻ
ഫാസിലിന്റെ നോക്കെത്താദൂരത്തു കണ്ണുംനട്ട് , മണിവത്തൂരിലെ ആയിരം ശിവരാത്രികൾ എന്നീ ചിത്രങ്ങളിൽ സഹസംവിധായകരായാണ്‌ ലാലും കലാഭവനിലെ സഹപ്രവർത്തകനായിരുന്ന സിദ്ദിഖും സിനിമാ രംഗത്ത് എത്തിയത്.
തുടർന്ന് പപ്പൻ പ്രിയപ്പെട്ട പപ്പൻ എന്ന ചിത്രത്തിന്‌ കഥയെഴുതി.
സത്യൻ അന്തിക്കാടിന്റെ നാടോടിക്കാറ്റിന്റെ അണിയറയിലും ഇരുവരും ഉണ്ടായിരുന്നു.
ഫാസിലിന്റെ നിർദ്ദേശപ്രകരമാണ് ലാലും സിദ്ദിഖും സ്വതന്ത്ര സംവിധായകരാകാൻ തീരുമാനിച്ചത്.
സിദ്ദിഖ് ലാൽ കൂട്ടുകെട്ടിന്റെ ആദ്യ ചിത്രമായ റാംജി റാവ് സ്പീക്കിംഗ് ക്ലിക്കായി.
തുടർന്ന് ഇൻ ഹരിഹർ നഗർ , ഗോഡ്ഫാദർ , വിയറ്റ്നാം കോളനി , കാബുളിവാല തുടങ്ങിയ ഹിറ്റ്‌ ചിത്രങ്ങളും ഈ കുട്ടുകെട്ടിൽ പിറന്നു.
സംവിധായക ജോഡി എന്ന ലേബലിൽനിന്ന് ഇരുവരും വഴിപിരിഞ്ഞതോടെ ലാൽ അഭിനയത്തിൽ ശ്രദ്ധപതിപ്പിച്ചു.
ജയരാജ്‌ സംവിധാനം ചെയ്ത കളിയാട്ടത്തിൽ പനിയൻ എന്ന വില്ലൻ കഥാപാത്രത്തെ അവതരിപ്പിച്ചുകൊണ്ടായിരുന്ന അരങ്ങേറ്റം.
ജോണി വാക്കർ എന്ന ചിത്രത്തിലേക്കുള്ള ജയരാജിന്റെ ക്ഷണം നിരസിച്ചതിനുള്ള പ്രായശ്ചിത്തംകൂടിയായിരുന്നു ഈ ചിത്രം.
കന്മദം , ഓർമച്ചെപ്പ്‌ , പഞ്ചാബി ഹൗസ് , ദയ , അരയന്നങ്ങളുടെ വീട് , ചന്ദ്രനുദിക്കുന്ന ദിക്കിൽ , മഴ , രണ്ടാം ഭാവം , തെങ്കാശിപ്പട്ടണം , ഉന്നതങ്ങളിൽ , നക്ഷത്രങ്ങൾ പറയാതിരുന്നത് തുടങ്ങിയ ചിത്രങ്ങളിലൂടെ അഭിനയരംഗത്ത്‌ ശക്തമായ സന്നിധ്യമറിയിച്ച ലാലിന് അടിപൊളി നൃത്തരംഗങ്ങൾ മികവുറ്റതാക്കുന്നതിനുള്ള മികവ് മുതൽക്കൂട്ടായി.
താൻ ഒരിക്കലും നൃത്തം അഭ്യസിച്ചിട്ടില്ലെന്ന് ലാൽ പറയുന്നു.
രഞ്ജിത്തിന്റെ ബ്ലാക്കിലെ വില്ലൻ വേഷവും ഷാഫിയുടെ തൊമ്മനും മക്കളും എന്ന ചിത്രത്തിലെ കഥാപാത്രവും ലാലിന്റെ താരമൂല്യം ഗണ്യമായി ഉയർത്തി.
ശാന്തിവിള ദിനേശ് സംവിധാനംചെയ്ത ബംഗ്ലാവിൽ ഔത എന്ന ചിത്രത്തിൽ ഡബിൾ റോളിൽ അഭിനയിച്ച ലാലിന്റെ വൃദ്ധ കഥാപാത്രം ഏറെ ശ്രദ്ധിക്കപ്പെട്ടു.
എങ്കൾ അണ്ണ എന്ന ചിത്രത്തിലൂടെ തമിഴിൽ സിനിമയിൽ അരങ്ങേറ്റം കുറിച്ച ലാലിന് അവിടെയും ഏറെ അവസരങ്ങൾ ലഭിച്ചു.
2009 ൽ ലാൽ സ്വന്തമായി ടു ഹരിഹർ നഗർ എന്ന സിനിമ സംവിധാനം ചെയ്തു.
ലാലിന്റെ തിരിച്ചുവരവായിരുന്നു ഈ ചിത്രം.
1990ൽ സിദ്ദീഖ് ലാൽ കൂട്ടു കെട്ടിൽ പുറത്ത് വന്ന ഇൻ ഹരിഹർ നഗർ എന്ന സിനിമയുടെ രണ്ടാം ഭാഗമായിരുന്നു ഇത്.
2009 ഏപ്രിൽ 1 ന് ഈ സിനിമ തിയ്യേറ്ററുകളിലെത്തി.
ആദ്യ ഭാഗത്തെ പോലെ തന്നെ ഇതും വിജയമായിരുന്നു.
അതിനുശേഷം അദ്ദേഹം ഇൻ ഗോസ്റ്റ് ഹൌസ് ഇൻ എന്ന പേരിൽ ഒരു മൂന്നാം ഭാഗം സൃഷ്ടിച്ചു.
2010 മാർച്ച് 25 ന് ഈ സിനിമ തിയ്യേറ്ററുകളിലെത്തി.
ഇതും വിജയമായി തുടരുന്നു.
നിർമ്മാണം, വിതരണം
1996ൽ സിദ്ദിഖ്‌ സംവിധാനംചെയ്ത ഹിറ്റ്ലർ എന്ന ചിത്രത്തിലൂടെയാണ്‌ ലാൽ ക്രിയേഷൻസ് എന്ന സിനിമാനിർമ്മാണകമ്പനിയുടെ തുടക്കം.
പിന്നീട് ഫ്രണ്ട്സ് , തെങ്കാശിപ്പട്ടണം, കല്യാണരാമൻ, ചതിക്കാത്ത ചന്തു, ബ്ലാക്ക്, തൊമ്മനും മക്കളും, ചാന്ത്‌പൊട്ട് , പോത്തൻ വാവ തുടങ്ങിയ ചിത്രങ്ങൾ നിർമിച്ചുകൊണ്ട് മലയാളത്തിലെ ഒന്നാം നിര നിർമ്മാണ സ്ഥാപനമായി വളർന്നു.
ലാൽ നായകനായ ഓർമച്ചെപ്പ്‌ വിതരണം ചെയ്തുകൊണ്ട്‌ തുടക്കമിട്ട ലാൽ റിലീസും ഇന്ന് ഏറെ സജീവമാണ്‌.
ചതിക്കാത്ത ചന്തുവിലൂടെ ഇളയസഹോദരൻ അലക്സ് പോളിനെയും ലാൽ സിനിമാ രംഗത്തു കൊണ്ടുവന്നു.
സിനിമയുടെ വിവിധ മേഖലകളിൽ സജീവ സാന്നിധ്യമറിയിക്കുന്ന ലാലിന്റെ വാക്കുകൾക്ക് മലയാളചലച്ചിത്ര ലോകം ഏറെ വില കൽപ്പിക്കുന്നു.
2005ൽ വിവിധ ചലച്ചിത്രസംഘടനകൾ തമ്മിലുള്ള അഭിപ്രായ വ്യത്യാസം രൂക്ഷമായിരുന്ന വേളയിൽ ലാലിന്റെ മധ്യസ്ഥതയിലാണ് ഒത്തുതീർപ്പുണ്ടാക്കിയത്.
സംവിധാനം ചെയ്ത ചിത്രങ്ങൾ റാംജിറാവ് സ്പീക്കിങ്ങ് ഇൻ ഹരിഹർ നഗർ ഗോഡ്ഫാദർ വിയറ്റ്നാം കോളനി കാബൂളിവാല ടു ഹരിഹർ നഗർ ഇൻ ഗോസ്റ്റ് ഹൌസ് ഇൻ ടൂർണമെന്റ് കോബ്ര പുരസ്കാരങ്ങൾ 2013 - മികച്ച നടനുള്ള കേരളസംസ്ഥാന ചലച്ചിത്രപുരസ്കാരം (അയാൾ, സക്കറിയായുടെ ഗർഭിണികൾ ) 2008 - മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ( തലപ്പാവ് ) അവലംബം ↑ {{ cite news }} : Check date values in: | accessdate= and | date= ( help )
സമീറ ഇസ്‌ലാം ഇംഗ്ലീഷ് വിലാസം https://ml.wikipedia.org/wiki/Samira_Islam
സൗദി അറേബ്യൻ ഫാർമക്കോളജിസ്റ്റും പണ്ഡിതയുമാണ് പ്രൊഫസ്സർ സമീറ ഇസ്ലാം.
മുഴുവൻ പേര് സമീറ ഇബ്രാഹിം ഇസ്ലാം എന്നാണ്.
കിംഗ് അബ്ദുൽ അസീസ് സർവകലാശാലയിലെ കിംഗ് ഫഹദ് മെഡിക്കൽ റിസർച്ച് സെന്ററിന്റെ ഡ്രഗ് മോണിറ്ററിംഗ് യൂണിറ്റിന്റെ തലവയാണ് സമീറ.
സൗദി അറേബ്യയിലെ സ്ത്രീകൾക്ക് ഔപചാരിക സർവകലാശാലാ വിദ്യാഭ്യാസം നേടുന്നതിനുള്ള പ്രവർത്തനങ്ങളിൽ അവർ പ്രധാന പങ്കുവഹിച്ചിട്ടുണ്ട്.
ഏതെങ്കിലുമൊരു വിഷയത്തിൽ ബാച്ചിലർ , ഡോക്ട്രേറ്റ് ഡിഗ്രി നേടുന്ന ആദ്യ സൗദി വനിതയാണ് സമീറ.
സ്ത്രീ പുരുഷ ഭേദമന്യേ സൗദിയിലെ ആദ്യ ഫാർമക്കോളജി പ്രൊഫസ്സർ കൂടിയാണ് അവർ.
സൗദി അറേബ്യയിലെ അൽ-ഹഫൂഫിലാണ് സമീറ ഇസ്ലാം ജനിച്ചത്.
സെക്കൻഡറി വിദ്യാഭ്യാസത്തെത്തുടർന്ന്, സ്കൂൾ വിദ്യാഭ്യാസം പൂർത്തിയാക്കാൻ സമീറയെ കുടുംബം ഈജിപ്തിലേക്ക് അയച്ചു.
അലക്സാണ്ട്രിയ സർവകലാശാലയിലെ മെഡിക്കൽ സ്‌കൂളിൽ ചേർന്നെങ്കിലും ഒരു വർഷത്തിനുശേഷം സ്‌കൂൾ ഓഫ് ഫാർമസിയിലേക്ക് മാറി.
ഇവിടെ 1964 ൽ ഫാർമസി, ഫാർമസ്യൂട്ടിക്കൽ സയൻസസിൽ ബിഎസ്‌സി നേടി, തുടർന്ന് 1966 ൽ ബിരുദാനന്തര ബിരുദം നേടി.
ബിരുദാനന്തര ബിരുദത്തിന് ശേഷവും ഫാർമക്കോളജി പഠനം തുടർന്ന സമീറ 1970 ൽ പിഎച്ച്ഡി നേടിയ ആദ്യത്തെ സൗദി വനിതയായി.
1971 ൽ സമീറ കിംഗ് അബ്ദുൽ അസീസ് സർവകലാശാല മക്ക ബ്രാഞ്ചിൽ ലക്ചറർ ആയി ജോലിയിൽ പ്രവേശിച്ച സമീറയെ 1972 ൽ യൂണിവേഴ്സിറ്റി പ്രസിഡന്റ് ഡോ. അഹമ്മദ് മുഹമ്മദ് അലി, ടീച്ചിംഗ് സ്റ്റാഫിലെ ഔദ്യോഗിക അംഗമായി  നിയമിച്ചു.
അന്നത്തെ കിംഗ് അബ്ദുൽ അസീസ് യൂണിവേഴ്സിറ്റി റെക്ടറായിരുന്ന ഡോ. മുഹമ്മദ് അബ്ദു യമാനിയുടെ പ്രോത്സാഹവും പിന്തുണയും കൊണ്ട് ഡോ. സമീറ 1973 ൽ ജിദ്ദ, മക്ക ബ്രാഞ്ചുകളിലെ പെൺകുട്ടികളുടെ വിഭാഗത്തിന്റെ അക്കാദമിക് ഉപദേഷ്ടാവായി.
ആ വർഷം ഡോ. സമീറ പെൺകുട്ടികൾക്കായി ഔപചാരിക സർവകലാശാലാ വിദ്യാഭ്യാസ വിഭാഗങ്ങൾ അവതരിപ്പിച്ചു.
1973-ന് മുമ്പ് പെൺകുട്ടികളെ എക്സ്റ്റേണൽ ആയി മാത്രമേ ചേർത്തിട്ടുള്ളൂ, അതും താൽപ്പര്യമുള്ളവർക്ക് സായാഹ്ന ക്ലാസുകളിൽ മാത്രമേ പങ്കെടുക്കാൻ അനുവാദമുണ്ടായിരുന്നുള്ളൂ.
1974 ൽ, ഫാക്കൽറ്റി ഓഫ് മെഡിസിന്റെ വൈസ് ഡീനായി.
1983 ൽ ഫാർമക്കോളജി പ്രൊഫസറായി നിയമിതയായ അവർ സൗദി അറേബ്യയിൽ നിന്ന് ഈ പദവിയിലേക്ക് എത്തുന്ന ആദ്യ വ്യക്തിയായി മാറി.
സമീറ ഇസ്‌ലാം നഴ്‌സിംഗ് തൊഴിലിന്റെ വക്താവായി അംഗീകരിക്കപ്പെടുകയും, അവരുടെ നേതൃത്വത്തിൽ 1976 ൽ സൗദി അറേബ്യയിൽ ആദ്യത്തെ നഴ്‌സിംഗ് ഫാക്കൽറ്റി സ്ഥാപിക്കുകയും ചെയ്തു.
1978 ൽ അവർ അതിന്റെ ഡീൻ ആയി.
സൗദി ജനങ്ങളിൽ മരുന്നുകളെ ഉപാപചയ പ്രവർത്തനത്തെക്കുറിച്ച് പഠനങ്ങൾ നടത്തിയ സമീറ, കിംഗ് അബ്ദുൽ അസീസ് സർവകലാശാലയിലെ കിംഗ് ഫാഹ് മെഡിക്കൽ റിസർച്ച് സെന്ററിൽ തന്റെ ഗവേഷണ ഫണ്ടുകളിൽ നിന്ന് സ്വരുക്കൂട്ടി ഒരു ഡ്രഗ് മോണിറ്ററിംഗ് യൂണിറ്റ് (ഡി‌എം‌യു) സ്ഥാപിക്കുകയും അതിന്റെ തലവയാകുകയും ചെയ്തു.
അതിലൂടെ ഗവേഷകർക്ക് ഗവേഷണ സൌകര്യങ്ങളും, ഒപ്പം ചികിത്സിക്കുന്ന ഡോക്ടർമാർക്ക് ഡ്രഗ് ബ്ലഡ് യൂണിറ്റ് അറിയിക്കാനും അതനുസരിച്ച് വ്യക്തിഗത രോഗികളുടെ സുരക്ഷയ്ക്കായി കൃത്യമായ ഡോസ് ക്രമീകരിക്കാനും (സ്മാർട്ട് മെഡിക്കേഷൻ) സൗകര്യങ്ങൾ നൽകുന്നു.
അറബ് സയൻസ് ആൻഡ് ടെക്നോളജി ഫൌണ്ടേഷന്റെ ബോർഡ് അംഗം കൂടിയാണ് സമീറ.
പ്രൊഫ. സമീറയുടേതായി 133 ഗവേഷൺ ലേഖനങ്ങൾ പ്രസിദ്ധീകരിച്ചിട്ടുണ്ട്, അതിൽ 40 എണ്ണം പ്രധാന ശാസ്ത്രീയ ജേണലുകളിൽ ആണ്.
അതുകൂടാതെ ദേശീയ, അന്തർദേശീയ സമ്മേളനങ്ങളിലും ലോകാരോഗ്യ സംഘടനയുടെ യോഗങ്ങളിലും ആയി 54 സൈന്റിഫിക് റിസർച്ചുകളും അവർ അവതരിപ്പിച്ചിട്ടുണ്ട്.
നേട്ടങ്ങൾ ബാച്ചിലർ, ഡോക്ടറൽ ഡിഗ്രി കരസ്ഥമാക്കുന്ന ആദ്യ സൗദി വനിത.
ഫാർമക്കോളജി പ്രൊഫസ്സർ ആകുന്ന സൗദി അറേബ്യയിലെ ആദ്യ വ്യക്തി.
സൗദിയിലെ ഒരു യൂണിവേഴ്സിറ്റിയിൽ വൈസ് ഡീൻ പദവിയിലെത്തുന്ന ആദ്യ വനിത.
യുനെസ്കൊ വുമൺ ഇൻ സയൻസ് അവാർഡിന് പരിഗണിക്കപ്പെടുന്ന ആദ്യ അറബ് വനിത.
1996 ൽ, ലേകാര്യോഗ്യ സംഘടന റീജിയണൽ അഡ്വൈസർ ഇൻ ഡ്രഗ് പ്രോഗ്രാം ആയി.
പുരസ്കാരങ്ങൾ സൗദിയിലെ ജനങ്ങളിൽ മരുന്നുകളുടെ ഫലത്തെക്കുറിച്ചും സ്വാധീനത്തെക്കുറിച്ചും നടത്തിയ ഗവേഷണത്തിന് സമീറയ്ക്ക് മക്ക അവാർഡ് ഓഫ് എക്‌സലൻസ് ലഭിച്ചു.
ലോറിയൽ-ഹെലീന റൂബിൻ‌സ്റ്റൈൻ അവാർഡ് 2000 (L’Oreal-Helena Rubinstein Awards 2000) പരാമർശങ്ങൾ
സാമ്പത്തിക സ്വാതന്ത്ര്യം (വ്യക്തി) ഇംഗ്ലീഷ് വിലാസം https://ml.wikipedia.org/wiki/Financial_independence
ഒരാളുടെ ശേഷിക്കുന്ന ജീവിതകാലം മുഴുവൻ ജോലി ചെയ്യാതെയും മറ്റുള്ളവരെ ആശ്രയിക്കാതെയും ജീവിക്കാൻ ആവശ്യമായ വരുമാനമോ സമ്പത്തോ ഉള്ള അവസ്ഥയാണ് ഫിനാൻഷ്യൽ ഇൻഡിപ്പെൻഡൻസ് , ഫിനാൻഷ്യൽ ഫ്രീഡം അല്ലെങ്കിൽ സാമ്പത്തിക സ്വാതന്ത്ര്യം എന്നത് കൊണ്ട് അർഥമാക്കുന്നത്.
എന്നിരുന്നാലും
പലരും തങ്ങളുടെ സ്വന്തം ലക്ഷ്യങ്ങൾക്കനുസരിച്ച് സാമ്പത്തിക സ്വാതന്ത്ര്യത്തെ വ്യത്യസ്തമായി നിർവചിക്കുന്നുണ്ട്.
ഉദാഹരണത്തിന് ബാധ്യതകളൊന്നുമില്ലാതെ ഇഷ്ടമുള്ള ജോലി ചെയ്ത് ജീവിക്കുന്നതാണ് സാമ്പത്തിക സ്വാതന്ത്ര്യമെന്ന് ചിലർ നിർവചിക്കുമ്പോൾ ഇഷ്ടമുള്ളതെല്ലാം നേടിയെടുക്കാൻ കഴിയുന്ന തരത്തിൽ ധാരാളം പണം കയ്യിലുള്ളതാണ് സാമ്പത്തിക സ്വാതന്ത്ര്യം എന്നാണ് മറ്റു ചിലർ വിശ്വസിക്കുന്നത്.
ഒരാളുടെ ശേഷിക്കുന്ന ജീവിതകാലം മുഴുവൻ ജോലി ചെയ്യാതെയും മറ്റുള്ളവരെ ആശ്രയിക്കാതെയും ജീവിക്കാൻ ആവശ്യമായ വരുമാനമോ സമ്പത്തോ ഉള്ള അവസ്ഥയാണ് ഫിനാൻഷ്യൽ ഇൻഡിപ്പെൻഡൻസ്, ഫിനാൻഷ്യൽ ഫ്രീഡം അല്ലെങ്കിൽ സാമ്പത്തിക സ്വാതന്ത്ര്യം എന്നത് കൊണ്ട് അർഥമാക്കുന്നത്.
ജോലി ചെയ്യാതെ ലഭിക്കുന്ന വരുമാനത്തെ നിഷ്ക്രിയ വരുമാനം എന്ന് വിളിക്കുന്നു.
സാമ്പത്തിക സ്വാതന്ത്ര്യം കൈവരിക്കുന്നതോടെ ഒരു വ്യക്തിക്ക്, ബാധ്യതകളൊന്നുമില്ലാതെ സ്വന്തം ഇഷ്ടങ്ങൾക്കും ആഗ്രഹങ്ങൾക്കും അനുസരിച്ച് ജീവിതം നയിക്കാൻ സാധിക്കുന്നു.
പലരും തങ്ങളുടെ സ്വന്തം ലക്ഷ്യങ്ങൾക്കനുസരിച്ച് സാമ്പത്തിക സ്വാതന്ത്ര്യത്തെ വ്യത്യസ്തമായി നിർവചിക്കുന്നുണ്ട്.
സാമ്പത്തിക സ്വാതന്ത്ര്യം നേടുന്നതിന് നിരവധി തന്ത്രങ്ങളുണ്ട്, ഓരോന്നിനും അതിന്റേതായ നേട്ടങ്ങളും ദോഷങ്ങളുമുണ്ട്.
സാമ്പത്തിക സ്വാതന്ത്ര്യം നേടാൻ ആഗ്രഹിക്കുന്ന ഒരാൾക്ക് ഒരു സാമ്പത്തിക പദ്ധതിയും ബജറ്റും ഉണ്ടായിരിക്കുന്നത് സഹായകരമാണ്, അതിലൂടെ അവർക്ക് അവരുടെ നിലവിലെ വരുമാനത്തെയും ചെലവുകളെയും കുറിച്ച് വ്യക്തമായ കാഴ്ചപ്പാട് ഉണ്ടായിരിക്കുകയും അവരുടെ സാമ്പത്തിക ലക്ഷ്യങ്ങളിലേക്ക് നീങ്ങുന്നതിന് ഉചിതമായ തന്ത്രങ്ങൾ തിരിച്ചറിയാനും തിരഞ്ഞെടുക്കാനും കഴിയും.
ഒരു സാമ്പത്തിക പദ്ധതി ഒരു വ്യക്തിയുടെ സാമ്പത്തികത്തിന്റെ എല്ലാ വശങ്ങളെയും അഭിസംബോധന ചെയ്യുന്നു.
നിഷ്ക്രിയ വരുമാന സ്രോതസ്സുകൾ
സാമ്പത്തിക സ്വാതന്ത്ര്യം സാധ്യമാക്കാൻ സാധ്യതയുള്ള ധാരാളം നിഷ്ക്രിയ വരുമാന സ്രോതസ്സുകളുണ്ട്.
ഡെറ്റ് ഇൻസ്ട്രുമെന്റുകളിൽ നിക്ഷേപം
നിക്ഷേപകരെ പ്രതിമാസ, ത്രൈമാസ, അല്ലെങ്കിൽ വാർഷിക അടിസ്ഥാനത്തിൽ ഒരു നിശ്ചിത പലിശ നേടാൻ പ്രാപ്തരാക്കുന്ന ഡെറ്റ് ഇൻസ്ട്രുമെന്റുകൾ നിഷ്ക്രിയ വരുമാനം ഉണ്ടാക്കുന്നതിനുള്ള ഏറ്റവും സുരക്ഷിതമായ മാർഗങ്ങളിൽ ഒന്നാണ്.
ഒരു ഡെറ്റ് ഇൻസ്ട്രുമെന്റിൽ നിക്ഷേപിക്കുക എന്നതിനർത്ഥം നിങ്ങൾ നിങ്ങളുടെ മൂലധനം സർക്കാരിന് (സർക്കാർ ബോണ്ടുകൾ/സെക്യൂരിറ്റികൾ/സർട്ടിഫിക്കറ്റുകൾ) അല്ലെങ്കിൽ ഒരു ബിസിനസിന് (കോർപ്പറേറ്റ് ബോണ്ടുകൾ/ഡിബഞ്ചറുകൾ) കടം കൊടുക്കുന്നു എന്നാണ്.
പണം കടം കൊടുക്കാൻ കഴിയുന്ന ഏറ്റവും സുരക്ഷിതമായ കടം വാങ്ങുന്നയാളാണ് ഗവൺമെന്റ്, അതേസമയം, കോർപ്പറേറ്റ് ബോണ്ടുകൾ അപകടസാധ്യതയുള്ളതാണ്.
സുരക്ഷിതമായ കോർപ്പറേറ്റ് ബോണ്ടുകൾ ആയി അറിയപ്പെടുന്ന ഒരു കൊളാറ്ററൽ പിന്തുണയുള്ള കോർപ്പറേറ്റ് ബോണ്ടുകൾക്ക് അപകടസാധ്യത കുറവാണ്.
റിയൽ എസ്റ്റേറ്റ് വാടക
ഇന്ത്യയിലെ ഏറ്റവും ജനപ്രിയമായ നിഷ്ക്രിയ വരുമാനങ്ങളിലൊന്നാണ് വാടക വരുമാനം.
ഷോപ്പ്, ഓഫീസ് സ്ഥലം, വീട്, അപ്പാർട്ട്മെന്റ് അല്ലെങ്കിൽ കോ-ലിവിംഗ് സ്പേസ് പോലുള്ള ഒരു റെസിഡൻഷ്യൽ പ്രോപ്പർട്ടി പോലുള്ള സ്വന്തമായുള്ള ഒരു വാണിജ്യ വസ്‌തു വാടകയയ്ക്ക്ഉ നല്കി അതിൽ നിന്നും നിഷ്ക്രിയ വരുമാനം ഉണ്ടാക്കാനാകും.
ഓഹരി വിപണി നിക്ഷേപം
ഓഹരി വിപണി നിക്ഷേപം ഉയർന്ന നിഷ്ക്രിയ വരുമാനം നല്കുന്ന ഒന്നാണ്.
എന്നിരുന്നാലും, മാന്ദ്യം, മഹാമാരി, അന്താരാഷ്ട്ര യുദ്ധം എന്നിവ പോലുള്ള ബാഹ്യ ഘടകങ്ങൾ വളരെയധികം സ്വാധീനിക്കുന്നതിനാൽ ഇക്വിറ്റിയിലോ സ്റ്റോക്ക് മാർക്കറ്റിലോ നിക്ഷേപിക്കുന്നത് പലപ്പോഴും ഉയർന്ന അപകടസാധ്യതയുള്ള നിക്ഷേപ ഓപ്ഷനായി കണക്കാക്കപ്പെടുന്നു.
റോയൽറ്റി
സർഗ്ഗാത്മക സൃഷ്ടികളിൽ (ഉദാ ഫോട്ടോഗ്രാഫുകൾ, പുസ്തകങ്ങൾ, പേറ്റന്റുകൾ , സംഗീതം മുതലായവ) നിന്നുള്ള റോയൽറ്റി നിഷ്ക്രിയ വരുമാനത്തിന്റെ മികച്ച ഉദാഹരണങ്ങളിലൊന്നാണ്.
ബാങ്ക് സ്ഥിര നിക്ഷേപങ്ങളും പ്രതിമാസ വരുമാന പദ്ധതികളും
നിക്ഷേപത്തിന് അനുസരിച്ച് സ്ഥിരമായ വരുമാനം നൽകുന്ന നിക്ഷേപങ്ങളാണ് ഫിക്സഡ് ഡിപ്പോസിറ്റുകൾ അഥവാ ബാങ്ക് സ്ഥിര നിക്ഷേപങ്ങൾ.
പെൻഷനുകൾ ഇല്ലാത്ത ജോലി ചെയ്യുന്നവർക്കും ജോലി ചെയ്യുമ്പോഴുള്ള നിക്ഷേപത്തിലൂടെ റിട്ടയർമെന്റ് ഫണ്ട് വഴി നിഷ്ക്രിയ വരുമാനം എന്ന നിലയിൽ പെൻഷൻ ലഭിക്കുന്നതാണ്.
മറ്റുള്ളവ ബിസിനസ്സ് (ബിസിനസിന് സജീവമായ പ്രവർത്തനം ആവശ്യമില്ലെങ്കിൽ) ലൈഫ് ആനുവിറ്റി എണ്ണ പാട്ടം പേറ്റന്റ് ലൈസൻസിംഗ് സാമ്പത്തിക സ്വാതന്ത്ര്യത്തിലേക്കുള്ള സമീപനങ്ങൾ
ഒരു വ്യക്തിക്ക് അവരുടെ പ്രാഥമിക തൊഴിൽ ഒഴികെയുള്ള സ്രോതസ്സുകളിൽ നിന്ന് ആവശ്യമായ വരുമാനം ഉണ്ടാക്കാൻ കഴിയുമെങ്കിൽ, പ്രായം, നിലവിലുള്ള സമ്പത്ത് അല്ലെങ്കിൽ നിലവിലെ ശമ്പളം എന്നിവ പരിഗണിക്കാതെ അവർ സാമ്പത്തിക സ്വാതന്ത്ര്യം നേടിയിട്ടുണ്ട്.
ഉദാഹരണത്തിന്, പ്രതിമാസം $1000 ചെലവുകൾ ഉള്ള 25 വയസ്സുള്ള ഒരു വ്യക്തിക്ക്  പ്രതിമാസം $1000 അല്ലെങ്കിൽ അതിൽ കൂടുതൽ വരുമാനം നേടിത്തരുന്ന ആസ്തികൾ ഉണ്ടെങ്കിൽ, അവർ സാമ്പത്തിക സ്വാതന്ത്ര്യം നേടിയിട്ടുണ്ട്.
മറുവശത്ത്, 50 വയസ്സുള്ള ഒരാൾക്ക് പ്രതിമാസം $1,000,000 നൽകുന്ന ആസ്തികൾ ഉണ്ടെങ്കിലും പ്രതിമാസം അത്ര തന്നെ അല്ലെങ്കിൽ അതിനേക്കാൾ കൂടുതൽ ചിലവുകൾ ഉണ്ടെങ്കിൽ, അവർ സാമ്പത്തികമായി സ്വതന്ത്രരല്ല, കാരണം അവർക്ക് ബാക്കിയുള്ള ചിലവുകൾക്ക് ജോലിയിൽ നിന്നുള്ള വരുമാനം ആവശ്യമാണ്.
ജീവിതച്ചിലവുകൾ വർഷാവർഷം ഉയരുന്നതിനാൽ സാമ്പത്തിക സ്വാതന്ത്ര്യത്തിൻ്റെ കാര്യത്തിൽ പണപ്പെരുപ്പത്തിന്റെ പ്രത്യാഘാതങ്ങൾ കൂടി പരിഗണിക്കേണ്ടതുണ്ട്.
ഒരു വ്യക്തിക്ക് ഇന്ന് ജീവിതച്ചെലവിനായി 10000 രൂപ മാസം ആവശ്യമുണ്ടെങ്കിൽ, 5% വാർഷിക പണപ്പെരുപ്പ നിരക്ക് അനുമാനിക്കുകയാണെങ്കിൽ, അതേ ജീവിതരീതിയെ പിന്തുണയ്ക്കുന്നതിന് അടുത്ത വർഷം മാസം 10500 രൂപയും അതിൻ്റടുത്ത വർഷം മാസം 11025 രൂപയും ആവശ്യമായി വരും.
അതിനാൽ, മേൽപ്പറഞ്ഞ ഉദാഹരണത്തിലെ വ്യക്തിക്ക് അവരുടെ നിഷ്ക്രിയ വരുമാനം സ്ഥിരമാണെങ്കിൽ, പണപ്പെരുപ്പം കാരണം അവർക്ക് സാമ്പത്തിക സ്വാതന്ത്ര്യം നഷ്ടപ്പെടുന്ന ഒരു സമയമുണ്ടാകും.
ആർക്കെങ്കിലും അവരുടെ ഉടമസ്ഥതയിലുള്ള ഓഹരികളിൽ നിന്ന് 5000 ഡോളർ ലാഭവിഹിതം ലഭിക്കുകയും എന്നാൽ അവരുടെ ആകെ ചിലവ് 4000 ഡോളറും ആണെങ്കിൽ, അവർക്ക് അവരുടെ ഡിവിഡന്റ് വരുമാനത്തിൽ ജീവിക്കാൻ കഴിയും, ഈ സാഹചര്യത്തിൽ, വ്യക്തി സാമ്പത്തികമായി സ്വതന്ത്രനാണ്.
ഒരു വ്യക്തിയുടെ ആസ്തികളും ബാധ്യതകളും അവർ സാമ്പത്തിക സ്വാതന്ത്ര്യം നേടിയിട്ടുണ്ടോ എന്ന് നിർണ്ണയിക്കുന്നതിനുള്ള ഒരു പ്രധാന ഘടകമാണ്.
പണമാക്കി മാറ്റാൻ കഴിയുന്ന മൂല്യമുള്ള എന്തും ആസ്തിയാണ് , എന്നാൽ നഷ്ടപരിഹാരം നൽകാനുള്ള ബാധ്യത ബാധ്യതയാണ്.
വായ്പയോ പണയമോ ഇല്ലാത്ത വീടുകളും വാഹനങ്ങളും  ആസ്തികളാണ്.
ആസ്തി ശേഖരണം
ആസ്തികൾ ശേഖരിക്കുന്നത് ഈ ഒന്നോ രണ്ടോ സമീപനങ്ങളിൽ ശ്രദ്ധ കേന്ദ്രീകരിക്കും: ആസ്തിയിൽ നിന്നുള്ള വരുമാനം ജീവിത ചെലവുകളെ മറികടക്കുന്നതുവരെ വരുമാനം ഉണ്ടാക്കുന്ന ആസ്തികൾ ശേഖരിക്കുക.
ഭാവിയിലെ എല്ലാ ജീവിത/ബാധ്യത ചെലവുകളും നിലനിർത്താൻ ആവശ്യമായ ആസ്തികൾ ശേഖരിക്കുക.
ചെലവ് ചുരുക്കൽ
സാമ്പത്തിക സ്വാതന്ത്ര്യത്തിനായുള്ള മറ്റൊരു സമീപനം ആസ്തികൾ വർദ്ധിപ്പിക്കുന്നതിനൊപ്പം പതിവ് ചെലവുകൾ കുറയ്ക്കുന്നത് ആണ്.
ലളിതമായ ജീവിതത്തിലൂടെയോ ചെലവ് കുറയ്ക്കുന്നതിനുള്ള മറ്റ് തന്ത്രങ്ങളിലോ ശ്രദ്ധ കേന്ദ്രീകരിച്ച് ഇത് ചെയ്യാൻ കഴിയും.
ഇതും കാണുക ഫയർ മൂവ്മെൻ്റ് അവലംബം 1 2 ↑ 1 2 3 4 5 6 ↑ 1 2 ↑ ↑ ↑ ↑ {{ cite web }} : zero width space character in | title= at position 1 ( help ) കൂടുതൽ വായനയ്ക്ക് വിക്കി റോബിനും ജോ ഡൊമിംഗ്‌വെസും (1992) യുവർ മണി ഓർ യുവർ ലൈഫ് , വൈക്കിംഗ്.
യുവർ മണി ഓർ യുവർ ലൈഫ്: റിവൈസ്ഡ് ആൻഡ് അപ്‌ഡേറ്റഡ് ഫോർ ദി 21-സ്റ്റ് സെഞ്ച്വറി , 2008 ഡിസംബറിൽ പെൻഗ്വിൻ ബുക്സ് പ്രസിദ്ധീകരിച്ചത്.
ജേക്കബ് ലൻഡ് ഫിസ്‌കർ (2010) ഏർലി റിട്ടയർമെന്റ് എക്‌സ്ട്രീം: എ ഫിലോസഫിക്കൽ ഗൈഡ് ടു ഫിനാൻഷ്യർ ഇൻഡിപ്പെൻഡൻസ് , ISBN 978-1453601211 പെൻഗ്വിൻ റാൻഡം ഹൗസ് പ്രസിദ്ധീകരിച്ച ക്രിസ്റ്റി ഷെനും ബ്രൈസ് ല്യൂങ്ങും എഴുതിയ (2019) ക്വിറ്റ് ലൈക്ക് എ മില്യണയർ , ISBN 978-0525538691
സാൻ ഫ്രാൻസിസ്കോ ബേ ഏരിയ ഇംഗ്ലീഷ് വിലാസം https://ml.wikipedia.org/wiki/San_Francisco_Bay_Area
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിന്റെ വടക്കൻ ദിശയിൽ സാൻ ഫ്രാൻസിസ്കോ, സാൻ പബ്ലോ, സൂയിസൺ ഉൾക്കടലിലെ അഴിമുഖങ്ങൾ എന്നിവയെ ചുറ്റി സ്ഥിതിചെയ്യുന്ന ഒരു ജനസാന്ദ്രതയുള്ള പ്രദേശമാണ് സാൻ ഫ്രാൻസിസ്കോ ബേ ഏരിയ (ബേ ഏരിയ എന്നു പൊതുവായി അറിയപ്പെടുന്നു).
ഈ പ്രദേശത്തിന്റെ കൃത്യമായ അതിർത്തികൾ സ്രോതസനുസരിച്ച് വ്യത്യാസപ്പെട്ടിരിക്കാമെങ്കിലും മേല്പറഞ്ഞ അഴിമുഖങ്ങളുമായി അതിരുകളുള്ള അലമേഡ , കോൺട്രാ കോസ്റ്റ , മരിൻ , നാപ്പ , സാൻ ഫ്രാൻസിസ്കോ, സാൻ മറ്റേയോ , സാന്താ ക്ലാര , സൊലാനോ , സൊനോമ എന്നിങ്ങനെ ഒൻപത് കൌണ്ടികൾ ഉൾക്കൊള്ളുന്ന മേഖലയെ ഉൾക്കടൽ പ്രദേശമായി പൊതുവേ അംഗീകരിക്കപ്പെട്ടിരിക്കുന്നു.
മറ്റ് സ്രോതസ്സുകൾ കൌണ്ടികളുടെ ഭാഗങ്ങൾ അല്ലെങ്കിൽ കൌണ്ടികൾ  പൂർണ്ണമായിത്തന്നെ ഒഴിവാക്കുകയോ അതുമല്ലെങ്കിൽ ഉൾക്കടലുമായി അതിർത്തികളില്ലാത്ത സാൻ ബെനിറ്റോ , സാൻ ജൊവാക്വിൻ , സാന്താ ക്രൂസ് പോലെയുള്ള അയൽ കൌണ്ടികളേയും കൂട്ടിച്ചേർത്ത്  ഈ വ്യാഖ്യാനത്തെ വിപുലീകരിക്കുകയോ ചെയ്യുന്നു.
ഏകദേശം 7.68 ദശലക്ഷം ജനങ്ങൾക്ക് സ്വദേശമായ മേൽപ്പറഞ്ഞ ഒമ്പത് കൗണ്ടികൾ ഉൾപ്പെട്ട ഉൾക്കടൽ പ്രദേശം നിരവധി വൻ നഗരങ്ങൾ, പട്ടണങ്ങൾ, വിമാനത്താവളങ്ങൾ കൂടാതെ ബന്ധപ്പെട്ട പ്രാദേശിക, സംസ്ഥാന, ദേശീയോദ്യാനങ്ങൾ എന്നിവയും ഉൾപ്പെടുന്നു.
ഈ പ്രദേശം അതിസങ്കീർണമായ മൾട്ടിമോഡൽ ഗതാഗത ശൃംഖലകളുമായി ബന്ധിക്കപ്പെട്ടിരിക്കുന്നു.
ഇതും കാണുക List of metropolitan areas of the United States Coastal California List of companies based in the San Francisco Bay Area Lists of San Francisco Bay Area topics Timeline of the San Francisco Bay Area അവലംബം ബാഹ്യ ലിങ്കുകൾ San Francisco Bay Area എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Discover the Bay Area website Archived 2018-12-22 at the Wayback Machine .
run by Discover California Bay Area Tourism Guide by the San Francisco Chamber of Commerce
37°45′N 122°17′W ﻿ / ﻿ 37.750°N 122.283°W ﻿ / 37.750; -122.283
സിൽവർ സെലനൈറ്റ്
Ag 2 SeO 3 എന്ന രാസസൂത്രത്തോടുകൂടിയ ഒരു അജൈവ സംയുക്തമാണ് സിൽവർ സെലനൈറ്റ് .
ഓക്‌സിഡേറ്റീവ് റോസ്റ്റിംഗിന് വിധേയമാകുമ്പോൾ കോപ്പർ ആനോഡ് സ്ലിമുകളിൽ നിന്ന് സെലിനിയം വീണ്ടെടുക്കുമ്പോൾ സിൽവർ സെലനൈറ്റ് രൂപം കൊള്ളുന്നു.
സിൽവർ നൈട്രേറ്റും സോഡിയം സെലിനൈറ്റും തമ്മിലുള്ള പ്രതികരണത്തിലൂടെയും ഇത് തയ്യാറാക്കാം:
സെലിനിയവും സിൽവർ നൈട്രേറ്റും തമ്മിലുള്ള പ്രതിപ്രവർത്തനമാണ് മറ്റൊരു രീതി: 3 Se + 6 AgNO 3 + 3 H 2 O → 2 Ag 2 Se + Ag 2 SeO 3 + 6 HNO 3 അവലംബം ബാഹ്യ ലിങ്കുകൾ ബാഹ്യ MSDS Archived 2012-02-20 at the Wayback Machine .
സെഡർ ഹിൽ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Cedar_Hill,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് , എല്ലിസ് കൗണ്ടികളിൽപ്പെടുന്ന ഒരു നഗരമാണ് സെഡർ ഹിൽ .
2010ലെ സെൻസസ് പ്രകാരം ഇവിടെ 42,028 പേർ വസിക്കുന്നു .
സെഡർ ഹിൽ നഗരത്തിന്റെ അക്ഷരേഖാംശങ്ങൾ 32°35′18″N 96°56′50″W ﻿ / ﻿ 32.58833°N 96.94722°W ﻿ / 32.58833; -96.94722 (32.588454, -96.947325) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 1.001 × 10 9 square feet (93.0 കി.m 2 ) ആണ്.
ഇതിൽ 999,000,000 square feet (92.8 കി.m 2 ) കരപ്രദേശവും 2,152,782.08 square feet (0.2 കി.m 2 ) (0.26%) ജലവുമാണ്.
അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) ↑ External links City of Cedar Hill official website Cedar Hill Chamber of Commerce Cedar Hill Economic Development Corporation Cedar Hill Independent School District Cedar Hill ISD Education Foundation Archived 2007-06-04 at the Wayback Machine .
Uptown Village Handbook of Texas Online article about Cedar Hill Cedar Hill State Park Archived 2012-12-26 at the Wayback Machine .
Joe Pool Lake Historical documents of the antenna farm
സെലീന ഗോമസ് ഇംഗ്ലീഷ് വിലാസം https://ml.wikipedia.org/wiki/Selena_Gomez
ഒരു അമേരിക്കൻ ചലച്ചിത്ര നടിയും ഗായികയുമാണ് സെലീന ഗോമസ് (ജനനം: 1992 ജൂലൈ 22).
എമ്മി അവാർഡ് ലഭിച്ച ടെലിവിഷൻ പരമ്പരയായ വിസാർഡ്‌സ് ഓഫ് വേവർലി പ്ലേസിലെ അലെക്സ് റുസ്സോയെ അവതരിപ്പിച്ചതിലൂടെയാണ് സെലീന ഗോമസ് പ്രശസ്തയായത്.
ടെലിവിഷൻ ചലച്ചിത്രങ്ങളായ അനദർ സിൻഡ്രല്ല സ്റ്റോറി , വിസർഡ്‌സ് ഓഫ് വേവർലി പ്ലേസ് : ദ മുവീ , പ്രിൻസ്സസ് പ്രൊട്ടക്ഷൻ പ്രോഗ്രാം എന്നിവയിലും സെലീന ഗോമസ് അഭിനയിച്ചു.
റമോണ ആൻഡ് ബീസസിലൂടെയായിരുന്നു വെള്ളിത്തിരയിലേക്കുള്ള അരങ്ങേറ്റം.
2008ൽ യൂനിസെഫിന്റെ ഗുഡ് വിൽ അംബാസഡറായി.
അഭിനയം ചലച്ചിത്രം സ്പൈ കിഡ്സ് 3-ഡി: ഗെയിം ഓവർ വാക്കർ, ടെക്സാസ് റേഞ്ചർ: ട്രയൽ ബൈ ഫയർ അനദർ സിൻഡ്രല്ല സ്റ്റോറി ഹോർട്ടൺ ഹിയേഴ്സ് എ ട്രൂ!
പ്രിൻസെസ് പ്രൊട്ടക്ഷൻ പ്രോഗ്രാം വിസാഡ്സ് ഓഫ് വേവർലി പ്ലേസ്: ദ മുവീ ആർതർ ആൻഡ് ദ റിവേഞ്ച് ഓഫ് മൽട്ടാസാഡ് റമോണ ആൻഡ് ബീസസ് മോണ്ടെ കാർലോ ദ മപ്പെറ്റ്സ് ഫണ്ണി ഓർ ഡൈ ഹോട്ടൽ ട്രാൻസിൽവാനിയ സ്പ്രിംഗ് ബേക്കേഴ്സ് ആഫ്റ്റർഷോക്ക് ദ ഗെറ്റ്അവേ പാരെന്റൽ ഗൈഡൻസ് സജസ്റ്റഡ് ടെലിവിഷൻ ബാണീ ആൻഡ് ഫ്രൻഡ്സ് ബ്രെയിൻ സാപ്പ്ഡ് ദ സ്യൂട്ട് ലൈഫ് ഓഫ് സാക്ക് ആൻഡ് കോഡി ആർവിൻ!
വാട്ട്സ് സ്റ്റീവി തിങ്കിംഗ്?
ഹന്ന മൊണ്ടാന വിസാഡ്സ് ഓഫ് വേവർലി പ്ലേസ് ജോനാസ് ബ്രദേഴ്സ്: ലിവിംഗ് ദ ഡ്രീം സ്റ്റുഡിയോ ഡിസി: ആൾറെഡി ലൈവ് ഡിസ്നീ ചാനെൽ ഗെയിംസ് ദ സ്യൂട്ട് ലൈഫ് ഓൺ ഡെക്ക് സോണി വിത്ത് എ ഡാൻസ് സോ റാൻഡം പ്രാങ്ക്സ്റ്റാഴ്സ് ബഹുമതികൾ
സെലീന ഗോമസിന് നിരവധി അവാർഡുകൾ ലഭിക്കുകയും നിരവധി അവാഡുകളിലേക്ക് നാമനിർദ്ദേശം ചെയ്യപ്പെടുകയും ഉണ്ടായിട്ടുണ്ട്.
വിസാഡ്സ് ഓഫ് വേവർലി പ്ലേസിന് 2009ൽ അൽമാ അവാർഡും (പ്രത്യേക ജൂറി പുരസ്കാരം) ബർബാങ്ക് ഇന്റർനാഷണൽ ഫെസ്റ്റിവലിൽ മികച്ച ബാലതാരത്തിനുള്ള അവാർഡും 2010ൽ ഗ്രേസി അലെൻ അവാർഡും 2011ൽ ഹോളിവുഡ് ടീൻ ടിവി അവാഡും 2011ൽ ഇമേജെൻ അവാഡും 2009 മുതൽ 2011 വരെ തുടർച്ചയായി നാല് തവണ ആസ്ട്രേലിയ കിഡ്സ് ചോയ്സ് അവാഡും 2010 മുതൽ 2012 വരെ തുടർച്ചയായി മൂന്ന് തവണ മെക്സിക്കോ കിഡ്സ് ചോയ്സ് അവാഡും അഞ്ച് തവണ അമേരിക്കൻ കിഡ്സ് ചോയ്സ് അവാർഡും രണ്ട തവണ എമ്മി അവാർഡും ഏഴ് ടീൻ ചോയ്സ് അവാഡും ലഭിച്ചിട്ടുണ്ട്.
യങ് ആർട്ടിസ്റ്റ് അവാർഡ്, ടെലിഹിറ്റ് അവാർഡ്, ഒ മ്യൂസിക്ക് അവാർഡ്, ഹോളിവുഡ് സ്റ്റൈൽ അവാർഡ് എന്നിവയും സെലീന ഗോമസ് സ്വന്തമാക്കിയിട്ടുണ്ട്.